text: Minnesota Operation Lifesaver, Inc. : Mus dhau ciam In English
  Mus dhau ciam
  Kev ciav hlau yog muaj neeg ntiag tug. Tej chaw nyob ze ntawm cov ciav hlau yog chaw khiav tsheb ciav hlau ntiag tug. Nws hu ua kev ciav hlau “muaj cai mus ua ntej.” Cov tib neeg tsis muaj cai nyob ntawm cov thaj tsam ze cov ciav hlau yog mus dhau ciam lawm. Ciav hlau ciam av muaj tej paib “Txwv Tsis Kheev Mus Dhau Ciam” rhais rau. Tag nrho cov paib txhais hais tias kom “txhob nyob” thiab “khiav kom deb” thiab “khiav mus”. Txawm tias tsis pom muaj paib los yeej tseem txhaum txoj cai thiab muaj kev puas tsuaj thaum nyob ntawm qhov chaw. Neeg coob ua yuam kev li cas thaum lawv mus dhau ciam ntawm chaw ciav hlau? Lawv tsuas tig pob ntseg rau yam lawv ua-taug kev, nuv ntses saum tus choj, los yog tej yam li ntawd-thiab tsis tig pob ntseg rau cov ciav hlau. Lawv sawv ze heev rau ntawm cov ciav hlau, tsis ras txog tias lub tsheb ciav hlau dav txog rau tshim tshaj cov kab ciav hlau. Lawv kuj tsis ras paub txog tias saw hlau, hlua khi thiab lwm yam khoom kuj xoob vias poob los rau lawv tau. Lawv xav tias lub tsheb ciav hlau yuav nrov dua. Los yog lawv mloog dab tsi ntawm pob ntseg los yog caij lub tsheb khiav hauv te thiab lub tsheb ATV uas suab nrov tshaj lub tsheb ciav hlau. Lawv xav tias lub tsheb ciav hlau nyob deb dua thiab khiav qeeb dua li qhov tseeb. Lawv xav tias lub tsheb ciav hlau yuav nres tau rau lawv. Tiam sis thaum tus tsav pom lawv ces twb lig rau qhov yuav nres heev lawm. Cov neeg nyob saum cov choj ciav hlau los yog qhov tho ciav hlau xav tias muaj chaw dav txaus rau lub tsheb ciav hlau los mus dhau lawv. Tiam sis tsuas muaj chaw txaus kiag rau lub tsheb ciav hlau xwb, uas ib sab yas tsheb twg dav dua lawm peb tshim ntawm ib sab kab ciav hlau twg. Tej thaum lawv thauj khoom dav dav. Ntxiv mus, cov saw hlau, hlua khi thiab lwm yam khoom xoob vias poob saum lub tsheb ciav hlau los tau. Tej cov tib neeg nyiam muab dab tsi tso rau cov kab ciav hlau seb yuav zoo li cas thaum lub tsheb ciav hlau los dhau. Lawv tsis ras txog qhov kev puas tsuaj uas lawv tsim muaj-dua li txhaum txoj cai, nws tsim kev tuag rau cov neeg sawv ze thiab rau cov neeg khiav dej num rau tsheb ciav hlau: Neeg raug tsheb ciav hlau tsoo thaum muab dab tsi tso rau cov ciav hlau-lawv tsis khiav tawm ntawm kev los yog lawv raug lwm lub tsheb ciav hlau los lwm kab los tsoo.
  Tej yam khoom me me xws li tej npib kuj raug pluav tiam sis feem ntau cov log muab rub tau tawm thiab ya sib zog heev. Ya raug tus neeg muab tso rau cov ciav hlau los yog cov sawv ib cag. Tej khoom loj ua rau lub tsheb ciav hlau npleem ua raug mob thiab tuag taus. Txawb khoom rau cov tsheb ciav hlau tsim kev phem tib yam. Tej yam txawb rau lub tsheb ciav hlau ya rov los sib zog heev. Cov neeg txawb ub no rau cov tsheb ciav hlau yog npaj lawv tus kheej kom raug kev phem-lawv tsuas saib yam lawv ua, tsis saib tej puag ncig lawv. Lawv kuj tsim kev raug mob los yog kev tuag rau cov neeg khiav dej num rau tsheb ciav hlau. Ua si hauv los yog hauv qab cov yas tsheb tsis zoo. Cov yas tsheb dhia thaum lawv yuav pib txav thiab theev tsis qhia ua ntej. Siv chaw rau neeg hla kev los hla ciav hlau tas li xwb. Chaw muaj feem xyuam: Operation Lifesaver, Inc.
  Cov paib thiab Cov Kev Qhia Hla Kom Dhau Cov Ciav Hlau Siv sij hawm ntev li cas lub Tsheb Ciav Hlau Thiab Nres Tau? Cov nqe lus nquag muaj nug Qhov tseeb thiab cov muaj tseg (Teb Chaws Asmeskas thiab Minnesota) Minnesota Cov Kev Cai